
ВРЪЧВАНЕ НА МЕМОРИАЛНА КУПА „СЕНКО”, ПО СЛУЧАЙ 110 ГОДИНИ ОТ РОЖДЕНИЕТО НА ИЛЮЗИОНИСТА
Ivox Magic дава наградата на млад фокусник на церемония в Хотел Кемпински-Маринела

На 24 март Хотел Кемпински Маринела (бивш Кемпински Зографски) ще бъде домакин на връчването на мемориалната купа „СЕНКО”, посветена на 110 годишнината от рождението на илюзиониста. Събитието ще се проведе в зала „Витоша” на хотела от 18.00 ч. Наградата ще бъде връчена на млад фокусник, лично избран от професионалния илюзионист Ивокс Меджик – Ивайло Рангелов.
На пресконференция – коктейл по време на събитието, Ивокс Меджик ще представи и подробности около предстоящия си спектакъл „АБРАКАДАБРА - Да изчезнеш за 10 секунди”, посветен на 110 годишнината от рождението на Мистер Сенко, който ще се проведе на 5 април в Драматичен театър НАТФИЗ „Кр. Сарафов” от 19.00 ч.
По време на събитието, гостите ще могат да чуят официално за първи път и парчето “Magic”, записано от DJ Тишо - от “Проект Бисквитките”, специално за спектакъла „Абракадбра – Да изчезнеш за 10 секунди“.

Ivox Magic (Ивокс Меджик) са представители на новата вълна в българската магична традиция. Смятани от мнозина за най – добрите, Ivox Magic ще ви отведат до нови нива на магичното изкуство. Чрез съчетание на модерни технологии и илюзия, те представят магията на утрешния ден днес.
Професионалния илюзионист Ивокс – Ивайло Рангелов се занимава с магично изкуство от 1993 г. Член e на Международното братство на магьосниците IBM( International Brotherhood of Magicians ) и на Съюза на артистите в България. Заместник председател на Клуб на илюзионистите в България „Сенко“. С атрактивно присъствие и магичен дух, Ivox Magic не просто показват на сцената различни жанрове на магичното изкуство, а Ви пренасят в един загадъчен, изпълнен с мистика и очарование свят - света на илюзията.
Гастролирали из цяла Европа - Франция, Холандия, Испания, Гърция, Турция и др. Гостували в многобройни национални тв-предавания, те са любимци не само на нашата публика, но и уважавани гости в някои международни телевизионни програми.
Носители на множество национални и международни награди сред които:
· Първо Място на международния фестивал за Модерна Магия „DIVADLO KOUZEL“ – 2012 г.  в Прага, Чехия
· Гран При от Магична среща „Златна Котка“ – 2012 г. Габрово.
· Ivox Magic затвърдяват името си на артистичната сцена в България с присъдения им приз "Златен Икар" - 2009 г., най - голямата национална награда за вариететно изкуство. Отличието е на Съюза на артистите в България и се връчва веднъж годишно на бляскава церемония на Международния ден на театъра на 27 Март.
През активния туристически сезон, Ivox Magic са предпочитани артисти в големите морски курорти на Западна Европа и Азия. 

За контакти:     
GSM: 0888 704 742
https://www.facebook.com/AbrakadabraWeb 

